stanford-oval/wikipedia huggingface dataset:
Unicorn (שיר של נועה קירל)
תחרות הזמר של האירוויזיון > באירוויזיון

המהדורה ה-67 של האירוויזיון התקיימה בליברפול, הממלכה המאוחדת והורכבה משני חצאי גמר ב-9 במאי וב-11 במאי ומגמר ב-13 במאי 2023. על פי חוקי האירוויזיון, כל המשתתפות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ישראל שובצה למחצית השנייה של חצי הגמר הראשון, שהתקיים ב-9 במאי 2023.
לאחר שפורסמו כל השירים המתחרים לתחרות של 2023 הוחלט סדרם לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. ישראל שובצה תשיעית, אחרי שווייץ ולפני מולדובה. ב-9 במאי 2023 ביצעה קירל את "Unicorn" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. הופעתה נפתחה כשהיא עומדת בתוך קובייה, המוארות בנורות לד בצבעי לבן, ורוד וסגול. לצידה רוקדים עמית גואטה, עדן שאמה, ניב אלבז, רפאל בנימין וזוהר פיזיצקי. בקטע הריקוד של הזמרת הופך אור הבמה לאדום, והמצלמה חגה סביב תנועתיה של קירל במעגל. עם סיום השיר מצטרפים אליה הרקדנים, ועל המסך הגדול מוקרנת דמותה לצד "חד-קרן" כסוף. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. ישראל הופיעה כמדינה ה-23, לפני סלובניה ואחרי ליטא.
במופע הגמר, בתום הקראת הניקוד שהעניקו צוותי השופטים, דורג השיר במקום השני, עם 177 נקודות. בהצבעת הקהל הוא דורג במקום החמישי, עם 185 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השלישי, כשבסך הכל זכה ב-362 נקודות.
תחרות הזמר של האירוויזיון > לאחר האירוויזיון

התגאתי לייצג מדינה שלמה ולדעת שכולם מאחוריי. הרגשתי את האהבה והתמיכה שלכם עד לליברפול. התגובות שאני מקבלת מכם מהרגע שהמסע הזה התחיל מרגשות אותי ומחממות את לבי. זו ההזדמנות לומר לכם תודה על החיבוק שאני מקבלת, על הפרגון, האהבה, התמיכה והעזרה בהצבעות. הלכתם איתי יד ביד וזו תחושה שלעולם לא אצליח להסביר.
יום לאחר הגמר שבה קירל לישראל. את פניה קיבלו צוות התפעול של המטוס בה טסה עם פרחים ועוגה, עליה הודפס דיוקן של חד-קרן. היא נחתה בנמל התעופה בן-גוריון בשעות הצהריים, ומיד החלה להתראיין לכלי התקשורת המקומיים, ששיבחו אותה על הופעתה בתחרות ועל ההישג שקטפה. היא הצהירה כי לעולם לא תשכח את החוויה של ההשתתפות באירוויזיון, ואת הזכייה בפרס הקהל של חשבון הטיקטוק של התחרות. בנוסף אמרה כי בכוונתה לטוס לחופשה קצרה, בת יומיים וחצי, ולאחר מכן לחזור ולהוציא מוזיקה חדשה. ב-6 ביוני פרסמה את שירה הראשון לאחר התחרות, "פרובוקטיבית". באחת משורותיו היא אומרת: ”דוז-פואה אני לא מבקשת, גם ככה כל אירופה נפלה אצלי ברשת” כהתייחסות למיקום הגבוה בו דורגה. ב-31 ביולי הוציאה קירל לאור את השיר "Deja Vu". הוא התחרה עם "Unicorn" על ייצוג ישראל באירוויזיון 2023, אך לא נבחר בסופו של דבר. אולם לאחר האירוויזיון הוחלט להוציאו באופן מסחרי כסינגל.
למלחמת חרבות ברזל, שפרצה ב-7 באוקטובר 2023, הייתה השפעה עצומה על המוזיקה בישראל. אמנים רבים הוציאו שירים המתאימים לתקופה הקשה, ואילו אחרים חידשו כאלו ישנים. ב-16 בנובמבר 2023 הוציאה קירל גרסה אקוסטית ל-"Unicorn" בשם "Hope Version" ("גרסת התקווה").
קירל ביצעה את השיר גם במופע Sing פסטיגל שהתקיים ב-2024.
ניתוח השיר

משמעותו של "Unicorn" פועלת בשני רבדים שונים: כהמנון העצמה אישית וכשיר המאדיר את מדינת ישראל והעם היהודי. ברובד הראשון פועלת המבצעת בניסיון לפאר את עוצמת החד-קרן. היא מדמה אותו לנפשם של בני האדם, המתמודדת עם קשיים ושינויים לא צפויים ("I'm gonna stand here like a unicorn" – "אני הולכת לעמוד כאן כמו חד-קרן"). בפוסט שפרסמה קירל לכבוד חשיפת הקליפ, כתבה: "העולם שלנו טס בספיד [במהירות], ולא תמיד בקצב שמתאים לכל אחד ואחת מאיתנו. אחרי הקורונה, עם השינויים שקורים בארץ ובעולם, אנחנו צריכים להתמודד עם כל כך הרבה אתגרים ובשביל זה צריכים לגייס כוח מיוחד. כוח מהאגדות. כוח של היוניקורן. היוניקורן מנצח בזכות העוצמה השקטה שלו, היופי המהמם, הוא בכלל מגיע מסיפור אחר".
קירל התייחסה למימד הלאומי בשיר ואמרה כי השורה "Hey, do you wanna check my DNA" ("היי, האם תרצה לבדוק את ה-DNA שלי?") מתייחסת לאנטישמיות. בנוסף, לדבריה, צליל הכינורות הוא מוטיב מוזיקלי יהודי.
אחד מכותבי השיר, דורון מדלי, הסביר בראיון לחדשות 12 את משמעותו בטרם חשיפתו: "האדם היום מתמודד עם הרבה דברים ביום-יום, וחשבנו שכדי להתמודד עם השינויים הגדולים צריך כוח מיוחד, וייתכן שצריך להביא אותו מהאגדות או מפנטזיה, וכך עלה הרעיון של החד-קרן". במסגרת ריאיון שהתקיים בשידור חי בכאן 11 עליו הרחיב מדלי על תפקיד החיה המיסטית בו, ואת השורה "Older stories, time to go away" (בעברית: "סיפורים ישנים, זמנם להיעלם"), ייחס לשואת העם היהודי. הוא אמר: ”האם לא ניתן להחליף את הסיפור היהודי והרדיפה בסיפור אחר? אולי ליהודים יש עוד סיפור לספר לעולם? הרי כל מה שאנחנו מאמינים הוא שבעולם אנחנו שנואים. זאת אומרת הייתה שואה, אבל הייתה לפני 75 שנה, 80 שנה עוד מעט. אפשר להתקדם לסיפור חדש, זה נורא משעמם”. דבריו עוררה סערה בקרב הציבור הישראלי. רונית רוזין, מנהלת הרשות לזכויות ניצולי השואה, הגיבה: "מוטב שיתנצל".
וידאו קליפ

הווידאו קליפ הרשמי של "Unicorn" פורסם בערוץ היוטיוב של כאן 11 ב-8 במרץ 2023, יחד עם הוצאת השיר. לאחר מכן צורף לערוצים הרשמיים של האירוויזיון ושל הזמרת קירל. הוא צולם בפולין במשך כשבועיים, בבימויו של אינדי חאיט.
הסרטון נפתח בסצנה בה מוצגים סועדים היושבים לארוחה במסעדת יוקרה בשעת ערב, כאשר לפתע קירל, הנמצאת על התקרה בליווי תזמורת, קוטעת אותה ומתחילה לרקוד. בהמשך היא מופיעה בחללים שונים – על במה, בסטודיו לריקוד ובמסדרון של בית מלון, לעיתים לבדה ולעיתים בין אנשים המהלכים סביבה. כמו כן, על אף שלאורך הקליפ לא מופיעה מפורשות דמות של חד-קרן, בשני קטעים קצרים לקראת סיומו מופיעה דמות קנטאור – יצור מיתולוגי שחציו אדם וחציו סוס. בסצנה האחרונה של הקליפ קירל נוחתת על אחד השולחנות במסעדה, לצד סועד נוסף, שבתחילת הקליפ ישב בודד, והארוחה נמשכת כסדרה.
לדברי חאיט, הווידאו נועד להוות השראה לאנשים שונים בחברה, ולחזק את השוני בין כולם. הוא ציין כי מסר זה לידי ביטוי בסרטון, בין היתר, בקירל, שרוקדת על תקרה הפוכה, בניגוד לרצפה כמו רקדנים רגילים. מספר מעריצי התחרות החמיאו לקירל על הבגדים המיוחדים שהיא לובשת במהלכו. כמו כן, הרעיפו שבחים על יכולות הריקוד שלה, שמוצגות לקראת סוף הסרטון.
ביקורת

מבקר המוזיקה יוסי חרסונסקי העניק ביקורת חיובית ל-"Unicorn" ונתן לו ארבעה מתוך חמישה כוכבים. בביקורתו ציין כי מדובר ב"הפקת פופ מליגת העל בסגנון הקיי-פופ הפופולרי". בן שלו מהארץ כתב כי השיר נחמד אך לעיתים גנרי, וכי בניגוד לבתיו, המהווים, לטענתו, את המקצב המקדים, בפזמון יש שינוי כיוון מרשים, שדומה לסגנון השירה של סיה וריהאנה וגם של בבלדות כוח נשיות משנות ה-80. כמו כן, הוא טען כי אין לשימוש בדמות החד-קרן הצדקה כלשהי. עינב שיף מ-ynet כתבה כי ריבוי הז'אנרים בשיר לא מחפים על מה שחסר בו. לטענתה, קירל מנסה לחקות את שירה של נטע ברזילי ואת המוטיבים המרכזיים בו. לעומת זאת, סאם משיח מרשת 13 אהב מאוד את "Unicorn", וכתב כי ”החיבור בין הדרמה הגדולה לבין אפקט הוואו ראשוני, תופס מייד את תשומת הלב של הקהל שישב לו אי שם בארנה בליברפול”.
באתר "Wiwibloggs" ביקר כל אחד מצוות כותביו את השיר. ריק ציין כי "Unicorn" משלב מספר רב של סגנונות מוזיקליים. לדבריו, ברגע שהתרכז רק בהיבטו המוזיקלי, ללא הווידאו קליפ, הוא הבין את חזונו. הוא לא חזר בו, והמשיך לטעון כי לעיתים קשה להבין את משמעתו האמיתית, אך מנגד הצהיר כי קולה של קירל אותנטי ואמיתי מאוד. חלקו האהוב היה קטע הריקוד של הזמרת, והוא העניק לו ציון כולל של 8/10. לעומת זאת, קריסטין הטיחה ביקורת נוקבת על השיר, וטענה כי היא מתקשה לכתוב עליו משהו חיובי. ”ל-"Unicorn" יש את כל הדברים, שצריך בכדי לנצח בתחרות: זמרת חזקה, כוח נשי ולחן מודרני וקליט. אולם ככללותו הוא מרגיש מאולץ מאוד, ואף כמעט מזויף” – אמרה בביקורת. בציון המשוקלל של האתר קיבל "Unicorn" ציון של 6.48/10. באתר "ESCBubble" נכתב כי "Unicorn" נשמע כמו שילוב של מספר שירים שונים. הוא מתחיל בצלילים תזמורתיים דרמטיים, ממשיך ועובר לסוגת הסינת'-פופ ובקטע הריקוד ישנו דמיון לצלילי המוזיקה המקובלת בז'אנר הקיי-פופ. הוא דירג את השיר במקום ה-33 וציין לרעה את מילות פזמון שלו. הכותב תוהה לעצמו מהו "כוחו של החד קרן" ואיך קירל השיגה אותו (בהתייחסות לשורה "I got the power of a unicorn"). בנוסף, נטען כי קטע הריקוד ממוחזר ומועתק מהופעתה של צ'אנל באירוויזיון 2022 עם השיר "SloMo".
ברחבי גרמניה התעוררה לאחר הוצאת השיר בדיחה מקומית. על פי המסורת הגרמנית, כשאדם מגהק מברכים הסובבים אותו באמרת "שולץ!" תוך הנחת האגודל על המצח – תנועה דומה לזו שעושה קירל בווידאו קליפ.
הצלחה מסחרית

לאחר חשיפתו של השיר זכה להצלחה מסחרית רבה בישראל, והגיע למקומות הראשונים בכלל מצעדי הפזמונים המרכזיים במדינה, כולל מדיה פורסט, המצעד הרשמי של גלגלצ והעשירייה. כחודש לאחר צאתו הוקם מצעד היטליסט על ידי מגזין מאקו, והוא היה לראשון שהגיע לצמרת המצעד. בעקבות חצי-הגמר וגמר אירוויזיון 2023, זינק מספר ההשמעות שלו בישראל וברחבי העולם, וקבע שיא של מעל ל-100 אלף השמעות ביום ומעל לחצי מיליון השמעות בשבוע על ידי מאזינים ישראלים בפלטפורמת ספוטיפיי. "Unicorn" הוא השיר החמישי המושמע ביותר מבין שירי אירוויזיון 2023. ב-21 במאי דורג במקום העשירי במצעד הסינגלים הפיני – והיה לכניסה הגבוהה ביותר לאותו שבוע במצעד. מאז צאתו ועד ל-2 ביוני צבר 30 מיליון השמעות בספוטיפיי.
ברחבי העולם זכה השיר למיליוני השמעות בסטרימינג לאחר הגעתו למקום השלישי בגמר התחרות, והצליח להגיע למקום ה-91 במצעד העולמי של ספוטיפיי. זהו השיר השני בהיסטוריה של ישראל באירוויזיון שהגיע למצעד זה, לאחר "Toy" של נטע ברזילי. בשבוע הגמר נכנס למצעדי הפזמונים של איסלנד, אירלנד, בריטניה, ליטא, נורווגיה, פינלנד ושוודיה. במצעד הסינגלים הבריטי הגיע השיר למקום ה-45, מיקומה הגבוה ביותר של ישראל באירוויזיון במצעד זה מאז "דיווה" במקום ה-11.
ההצלחה של השיר באה לידי ביטוי גם בחשבונות השונים של קירל בפלטפורמות החברתיות. מאז שטסה לליברפול 230 אלף עוקבים חדשים צורפו לעמוד האינסטגרם שלה. מתחילת חודש אפריל עלה מונה הרשומים לעמוד הטיקטוק שלה ב-150 אלף איש. במהלך החזרות פרסם האירוויזיון מספר סרטונים בפלטפורמות השונות על המתחרים. במרבית הפעמים צברה קירל את מספר הצפיות הגבוה ביותר מבין שאר המתחרים. באוגוסט 2023 פרסמה חברת ספוטיפיי את נתוני ההשמעות שלה ביחס לחודשים יולי-אוגוסט, והשיר היה לשיר השישי המושמע ביותר בחודשים אלו בישראל.
"Unicorn" נכלל בכל מצעדי סוף השנה בישראל. הוא קיבל את תואר "שיר השנה" בדירוגים המשותפים של גלגלצ ו-ynet וכאן גימל וטיקטוק ישראל. אצל מאקו ורדיו תל אביב דורג במקום השלישי, כשמעליו ממוקמים "עד שתבואי עד אליי" של עדן חסון ו"אהבה חולה" של פאר טסי בהתאמה. מדיה פורסט חשפו כי "Unicorn" היה השיר השישי המושמע ביותר בתחנות הרדיו בישראל.
הופעות בתרבות

האלופה האולימפית סימון ביילס השתמשה בלחן השיר כחלק ממוזיקת הרקע לתרגיל הקרקע המנצח שביצעה בתחרות ה-U.S Classic שנערכה ב-5 באוגוסט 2023. זו הייתה התחרות הראשונה בה ביילס השתתפה מאז אולימפאדת טוקיו בשנת 2021.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | - |  |
|  עולמי | בילבורד גלובל ללא ארצות הברית | 153 |  |
|  אוסטריה | Ö3 אוסטריה טופ 40‏ | 43 |  |
|  איסלנד | הפלייליסט | 7 |  |
|  אירלנד | מצעד הסינגלים האירי | 37 |  |
|  הולנד | מצעד 40 הסינגלים ההולנדיים | 74 |  |
|  הממלכה המאוחדת | מצעד הסינגלים הבריטי | 45 |  |
|  יוון | IFPI Greece | 3 |  |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 1 |  |
|  ישראל | העשירייה | 1 |  |
|  ישראל | היטליסט | 1 |  |
|  לטביה | לטביה טופ 40 | 15 |  |
|  ליטא | AGATA | 6 |  |
|  נורווגיה | VG-lista | 30 |  |
|  פולין | ZPAV | 21 |  |
|  פינלנד | המצעדים הפיניים הרשמיים | 10 |  |
|  צ'כיה | ČNS IFPI | 84 |  |
|  שוודיה | סוורייטופליסטן | 27 |  |
|  שווייץ | המצעד השווייצרי | 46 |  |
|   ‏‏‏  מצעדים שנתיים (התשפ"ג)> מדינה |   ‏‏‏  מצעדים שנתיים (התשפ"ג)> מצעד |   ‏‏‏  מצעדים שנתיים (התשפ"ג)> מיקום שיא |   ‏‏‏  מצעדים שנתיים (התשפ"ג)>  |
| --- | --- | --- | --- |
|  ישראל | מדיה פורסט ישראל | 6 |  |
|  ישראל | גלגלצ ו-ynet | 1 |  |
|  ישראל | כאן גימל וטיקטוק | 1 |  |
|  ישראל | מאקו ורדיו תל אביב | 3 |  |
מיקומי שיא > Hope Version

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | היטליסט | 56 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 8 במרץ 2023 | הזרמת מוזיקה • הורדה דיגיטלית | D-Music |  |
עטיפות נוספות

עטיפת הרמיקס של שגיא קריב ואיתי גלו. הוא פורסם ב-20 במרץ, על מנת לקדם את הוצאת השיר הרגיל. עטיפתו דומה לזו של הגרסה הרגילה. אולם בעטיפה זו נכתב שם השיר והמיתוג העיצובי של נועה קירל.
עטיפת הרמיקס של רותם מנסנו. הוא פורסם ב-12 במאי, יום לפני גמר אירוויזיון 2023, על מנת לקדמו מבחינה מסחרית. בעטיפה זו מוצגת קירל כשהיא שכובה על רקע סגול עם עיטורים לבנים המדמים סגנון גלקטי-שמימי.
עטיפת גרסתו האקוסטית של "Unicorn", שיצאה ברוח תקופת מלחמת חרבות ברזל. היא כוללת תצלום של חד-קרן, המעוטר בדגל ישראל וסממנים ישראלים רבים כמו צבעי כחול-לבן ומגן דוד.
ביאורים

↑  בקרב מעריצי האירוויזיון, "איום משולש" הוא זמר ורקדן בעל יכולות תיאטרליות
לוני טונס: חוזרים לאקשן

| --- | --- |

כרזת הסרט בארץ
 בימוי:  ג'ו דנטה 
 הופק בידי:  אליסון אבייט, ברני גולדמן, קארי קירקפטריק, פולה וינשטיין
 תסריט:  לארי דויל 
 עריכה:  ריק פיני, מרשל הארווי
 שחקנים ראשיים:  ברנדן פרייזר, ג'נה אלפמן, ג'ו אלאסקי, סטיב מרטין, טימותי דלטון, הת'ר לוקליר, ג'ואן קיוזאק
 מדבבים:  ג'ו אלאסקי (באגס באני, דאפי דאק) סקוט באקולה (דני) יסמין גאי (סויר) ג'ולי בראון (חורפן) טרס מקנייל (Babs Bunny) טרס מקנייל (Dot Warner) אריק איידל (Devon) ד"ר ג'ון (Yakety Yak) דון ריקלס (קורנוול) קווין קונרוי (באטמן) Melba Moore (Tibi) לורן לסטר (רובין) ג'ס הרנל (Wakko Warner) רוב פאולסן (Yakko Warner) ג'ף בנט (יוסמיטי סם) ברוס לאנויל (פפה לה פיו) בילי וסט (אלמר פאד) רוב פאולסן (דינגו) ברנדן פרייזר (טאז השד הטסמני) Derrick Stevens (MC Skat Kat) פרנק ולקר (ראלף) צ'ארלי אדלר (Buster Bunny) ג'ון פורי (Granny) מארק המיל (הג'וקר) 
 מוזיקה:  ג'רי גולדסמית' וג'ון פאוול
 צילום:  דין קונדי 
 מדינה:  ארצות הברית
 חברת הפקה:  האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  4 בדצמבר 2003 
 משך הקרנה:  91 דק' 
 שפת הסרט:  אנגלית 
 סוגה:  סרט מדע בדיוני, סרט פנטזיה, סרט לכל המשפחה, סרט פרודיה, סרט ריגול, סרט מונפש למחצה 
 מקום התרחשות:  פריז, ארמון הלובר, מגדל אייפל, אפריקה, חלל, Warner Bros. Studios, Burbank, Area 52, לאס וגאס, קליפורניה, בוורלי הילס 
 תקציב:  80,000,000 דולר
 הכנסות:  68,514,844 דולר
 הכנסות באתר מוג'ו:   looneytunesbackinaction
 אתר רשמי
 דף הסרט ב־IMDb
 
לוני טונס: חוזרים לאקשן (באנגלית: Looney Tunes: Back in, תרגום חלופי: לוני טונס שוב בפעולה) הוא סרט בהנפשה ממוחשבת ולייב אקשן משנת 2003 בכיכובם של ה"לוני טונס" לצד שחקנים אנושיים כגון ברנדן פרייזר, ג'נה אלפמן וסטיב מרטין. הסרט בוים על ידי ג'ו דנטה (אנ'). התסריט נכתב על ידי לארי דויל (אנ'). "חוזרים לאקשן" הוא הסרט השני של ה"לוני טונס" שנעשה בטכניקת לייב-אקשן אחרי "ספייס ג'אם". ההצלחה בקופות הייתה בינונית אך הסרט קיבל הרבה ביקורות חיוביות.
עלילה

לדאפי דאק נמאס להיות דמות משנית לבאגס באני, על כן הוא פונה לאחים וורנר כדי שיפתחו לו קריירה אישית בתור דמות ראשית. קייט האוטון (ג'נה אלפמן) מראה כי מהסטטיסטיקות עולה כי באגס באני הוא נכס מרכזי ומוכר, ובעוד קהל המעריצים של דאפי דאק הוא ברובו "גברים שמנים ועצבניים", ובעקבות זאת דאפי דאק מפוטר ונאלץ לעזוב את עסקי השעשועים. מיד אחר כך מתמנה די. ג'יי. דרייק (ברנדן פרייזר), ללוות את דאפי מחוץ למתחם אך מפוטר מעבודתו כיוון שהציף את האולפנים בעודו מנסה להוציא את דאפי החמקמק מחוץ למתחם. אביו של די. ג'יי. אומר לו ללכת ללאס וגאס ולמצוא אישה בשם דאסטי טיילס (הת'ר לוקליר) כדי שתספר לו על היהלום המסתורי ורב העוצמה בשם "הקוף הכחול". דאפי מתפעל מהיהלום וחושק בו, ועל כן הוא נהיה בעל בריתו של די. ג'יי. בינתיים קייט מנסה להפוך את סרטיו של באגס באני ליותר חינוכיים, אך הוא מסרב לשתף איתה פעולה אלא אם תחזיר את דאפי. האחים וורנר מאיימים עליה שאם לא תחזיר לעבודה את דאפי דאק עד יום שני הם יפטרו אותה. יושב ראש התאגיד "אקמי" מאיים להשתמש ביהלום כדי להשתלט על העולם ולמכור יותר מוצרי "אקמי". בעקבות כך באגס, דאפי, די. ג'יי. וקייט מנסים לעצור אותו כשהם מטיילים ברחבי העולם, במקומות כגון: לאס וגאס, צרפת ואפריקה.
צוות השחקנים > שחקנים

ברנדן פרייזר – די. ג'יי. דרייק
ג'נה אלפמן – קייט האוטון
סטיב מרטין – יושב הראש של תאגיד אקמי
טימותי דלטון – דמיאן דרייק
הת'ר לוקליר – דאסטי טיילס
ג'ואן קיוזאק – "אמא"
ביל גולדברג – מר בוב סמית'
ג'ף גורדון – בתפקיד עצמו
מת'יו לילארד – בתפקיד עצמו
צוות השחקנים > מדבבים

ג'ו אלאסקי – באגס באני, דאפי דאק, רוד ראנר
ג'ף בַּנֶט – פוֹגְהוֹרְן לֶגְהוֹרְן, יוֹסֶמיטי סֶם
בוב ברגן – פורקי פיג
דני צ'יימברס – קוטונטייל סמית'
ברנדן פרייזר – טאז השד הטסמני
ג'וּני פוריי – סבתא
ניית'ן ליין – סילבסטר החתול, בּיקי בָּזארד
אריק גולדברג – טוויטי, מרווין איש המאדים, מישיגן הצפרדע, ספידי גונזלס
פרנק ולקר – סקובי דו
בילי וסט – אלמר פאד, פיטר לורה, הצעקה
קייסי קאסם – שאגי רוג'רס
דני מאן – רובו-כלב, רכב מרגלים
ויל ראיין – אבא דוב
מל בלאנק – קולות רקע (ארכיון)
הדיבוב העברי

במאית הדיבוב: אורלי קטן
הדיבוב העברי > אנושיים

יואב בר-לב – די. ג'יי. דרייק
מיכל ינאי – קייט האוטון
טל פרידמן – היושב ראש
דב רייזר – דמיאן דרייק
יפעת זנדני צפריר – דאסטי טיילס, מרי וורונוב
אורנה כץ – "אמא"
תומר שרון – מת'יו לילארד
הדיבוב העברי > דמויות מצוירות

אוהד שחר – באגס באני, פוגהורן לגהורן, ספידי גונזלס, ביקי בזארד
עמי מנדלמן – דאפי דאק, יוסמיטי סם, סקובי דו
תומר שרון – פורקי פיג, סילבסטר החתול
מיכה אוזין סליאן – טאז השד הטסמני
איילת לוין – טוויטי
סיון שביט – סבתא
שמחה ברבירו – מרווין איש המאדים, אלמר פאד
יפעת זנדני צפריר – שאגי רוג'רס
צביקה שוורצברג – פיטר לורה, קולות רקע, רכב מרגלים
יהויכין פרידלנדר – אבא דוב, אח וורנר שני
פסקול

את המוזיקה הלחין ג'רי גולדסמית'. זה היה הסרט האחרון שגולדסמית' הלחין. בשל בריאותו הרופפת (של גולדסמית'), את השיר האחרון הלחין דווקא רופרט גרגסון-ויליאמס.
השירים הם כדלקמן:
Life Story
"What’s Up?
Another Take
Dead Duck Walking
Out of the Bag
Blue Monkey
In Style
The Bad Guys
Car Trouble
Thin Air
Area 52
Hot Pursuit
We’ve Got Company
I’ll Take That
Paris Street
Free Fall
Tasmanian Devil
Jungle Scene
Pressed Duck
Re-Assembled
Merry Go Round Broke Down - Cliff Friend and Dave Franklin
כמה שירים שהושמעו בסרט:
Play That Funky Music
Viva Las Vegas
Move Your Feet
If You Want It To Be Good Girl
Hey Driver
Come Fly with Me
Shake Your Coconuts
טריוויה

בעוד שדמויות האנימציה בסרט זה צוירו בשיטה המסורתית – ביד, השתמשו בגרפיקה ממוחשבת לצביעת הדמויות, הצללות, נופים, ולציור אביזרים שהדמויות המצוירות מחזיקות (כמו זכוכית מגדלת, תסריט או גזר. וגם לציור אביזרים גדולים יותר, כמו חלליות, טילים וכלב-הרובוט בסוף.)
בגרסת הDVD ישנן סצנות שנמחקו ומהן עולה כי סצנות הפתיחה והסיום של הסרט היו שונות לגמרי מאיך שהן היו בסופו של דבר בתוצר הסופי. בסצנת הפתיחה המקורית של הסרט, דאפי דאק והאחים וורנר נלחמו באלמר פאד הרשע שהיה לבוש בבגדי ליצן ורכב על רובוט גדול שנהרס על ידי דאפי. האחים וורנר הרגו את אלמר. ובסצנת הסיום המקורית, טוויטי מלווה את די. ג'יי, באגס, דאפי וקייט לבית המקדש בראש הר געש שהתפוצץ ובית המקדש נופל ללבה. דינוזאור פרהיסטורי אוכל את יושב הראש ואת הקוף הכחול, באגס משנה מראה (לעיצוב הראשוני שלו), דאפי הופך לביצה, דמיאן דרייק הופך לקוף וקייט הופכת לאשת מערות.
קבלה

הסרט נחל כישלון גדול בקופות. עם זאת, הוא קיבל הרבה ביקורות חיוביות, אף יותר חיוביות מהביקורות על הסרט הקודם, "ספייס ג'אם".
מאז יציאת הסרט, "האחים וורנר" התחילו להתמקד קצת יותר בדאפי דאק ולאו דווקא בבאגס באני. כך, למשל, הם הפיקו סדרה בשם "Duck Dodgers" (המבוססת על סרטון קצר של ה"לוני טונס" באותו השם), שבה באגס באני כמעט ולא מוזכר (למעט בשני פרקים). בסרט "Bah, Humduck A Looney Tunes Christmas" (ששוחרר ישירות לווידאו) דאפי דאק הוא הדמות הראשית, ובאגס באני מופיע בתפקיד משני למדי. כמו כן, יצא משחק בשם "Duck Amuck" שגיבורו הראשי הוא דאפי דאק והוא מבוסס על סרטון בכיכובו של דאפי דאק.
כמו כן, באגס ודאפי (יחד עם כל יתר כוכבי הלוני טונס) השתתפו בסדרה חדשה בשם "המופע של הלוני טונס" ששודרה בCartoon Network ונחלה הצלחה רבה.
הערות שוליים

↑  "Looney Tunes: Back in Action (2003)". Box Office Mojo. Internet Movie Database. נבדק ב-2 בדצמבר 2011. {{cite web}}:  (עזרה)
↑  Beck, Jerry (2005). The Animated Movie Guide.
↑  "Looney Tunes: Back in Action". Rotten Tomatoes. נבדק ב-29 בינואר 2008. {{cite web}}:  (עזרה)
↑  "Looney Tunes: Back in Action Reviews". Metacritic. נבדק ב-29 בינואר 2008. {{cite web}}:  (עזרה)
↑  "Looney Tunes: Back in Action :: rogerebert.com :: Reviews". Rogerebert.suntimes.com. 14 בנובמבר 2003. נבדק ב-29 באוקטובר 2012. {{cite news}}:  (עזרה)
הקאן פידאן

הקאן פידאן (בטורקית: Hakan Fidan; נולד ב-1968 באנקרה) הוא איש מודיעין ופוליטיקאי טורקי, אשר מכהן כשר החוץ של טורקיה מאז ה-4 ביוני 2023. הוא כיהן בעבר כראש ארגון הביון הלאומי הטורקי בשנים 2010–2023 (למעט הפסקה קצרה בפברואר-מרץ 2015), כיועץ ביטחוני לראש הממשלה רג'פ טאיפ ארדואן וכיהן כמזכיר במשרד ראש הממשלה. לפני כן היה עובד ציבור וכיהן כראש סוכנות ממשלתית האמונה על שיתופי פעולה והשקעות במדינות עולם שלישי (TIKA). בתחילת דרכו היה איש צבא.
הוא מונה לשר חוץ בממשלת טורקיה ה-67 בעקבות חילופי גברי שהתקיימו לאחר בחירות 2023 בטורקיה.
ביוגרפיה > תחילת חייו

פידאן נולד באנקרה למשפחה ממוצא כורדי. אביו יליד הכפר הכורדי ווארטו ואמו טורקייה מהעיר דניזלי. הוא התגייס לצבא הטורקי ב-1986 ושירת בו כנגד במשך 15 שנים, במהלכן הוצב בכוח התגובה המהיר (ARRC) של נאט"ו בגרמניה.
הוא מחזיק בתואר ראשון בניהול ומדע המדינה מטעם אוניברסיטת מרילנד ובתואר שני ודוקטורט מטעם אוניברסיטת בילקנט באנקרה.
ביוגרפיה > תחילת הקריירה

פידאן החל את תפקידיו הציבוריים כראש הסוכנות הממשלתית לשיתוף פעולה בינלאומי במשרד התיירות (TIKA), האמונה על השקעות במדינות עולם שלישי, בדגש על מדינות העמים הטורקיים ומדינות אפריקה. הוא כיהן בתפקיד זה בשנים 2003-2007.
לאחר מכן כיהן כתת-מזכיר במשרד ראש הממשלה דאז, ארדואן, וכיועץ שלו לענייני ביטחון.
כמו כן במקביל מילא תפקידים ניהוליים בארגונים בינלאומיים כגון הסוכנות הבין-לאומית לאנרגיה אטומית וארגון האו"ם לפיתוח תעשייתי.
ראש ארגון הביון הטורקי

במאי 2010 מינה ראש הממשלה ארדואן את פידאן לראש ארגון ביון הלאומי הטורקי, המקביל לשב"כ הישראלי.
בתחילת כהונתו עורר תרעומת בטורקיה על כך שניהל שיחות פיוס חשאיות עם ארגון ה-PKK הכורדי, המוגדר כארגון טרור. התערבותו האישית של ארדואן מנעה את העמדתו לדין עקב כך.
פידאן חיזק את שיתוף הפעולה החשאי של עם איראן ועזר לכונן ערוץ סחר חשאי עוקף סנקציות בשוק השחור בין המדינות. בנוסף פורסם בדר שפיגל כי לו קשרים אישיים קרובים עם קאסם סולימאני.
במהלך כהונתו התרחש ניסיון ההפיכה הצבאית בטורקיה, שלאחריו בוצעו מעצרים נרחבים של תומכי ההפיכה לכאורה ואנשי תנועתו של פטהוללה גולן במדינה ומחוצה לה. במהלך ועידת מינכן ב-2017 מסר פידאן אישית לראש שירות הביון הפדרלי הגרמני רשימה ובה 300 מבוקשים מתנועתו של גולן בציפייה להסגרתם מצד ממשלת גרמניה.
על-פי ה"וושינגטון פוסט", טורקיה מסרה לאיראן בתחילת 2012 מידע על רשת ריגול ישראלית שפעלה בשטחה וכללה כ-10 אזרחי איראן, וכי ישראל חושדת כי פידאן הוא שחשף את המידע בפני האיראנים. בנוסף פורסם ב-ynet כי ישראל רואה בו שתול של איראן. ביוני 2013 דיווח העיתון הטורקי "הורייט" כי פידאן פגש באותו חודש בחשאי את ראש המוסד תמיר פרדו שביקר באנקרה, ודן עמו בענייני סוריה ואיראן. גורמי ממשל ישראלים העריכו במשך שנים כי פידאן היה המתנגד העיקרי בצמרת הטורקית לתהליך פיוס עם ישראל, שהחל בהדרגה אחרי 2016. כמו כן במהלך כהונתו התרחש מעצרם של בני הזוג אוקנין בנובמבר 2021 וכן סיכול ניסיון הפיגוע האיראני בישראלים ששהו באיסטנבול ביוני 2022. על פי דיווחים שונים, בעקבות פעולות הסיכול המוצלחות של המבצעים האיראניים נחתם הסכם בין שירותי המודיעין הטורקיים והישראליים במסגרתו התחייבה ישראל לא להפעיל את יחידת "כידון" של המוסד על אדמת טורקיה.
בפוליטיקה

בפברואר 2015 פרש מתפקידו כראש ארגון הביון עקב התכוונותו להתמודד לפרלמנט מטעם מפלגת השלטון, אך חזר בו ומונה מחדש לתפקיד כחודש לאחר מכן.
בספטמבר 2023 פרסם העיתון הפוליטי Duvar כי פידאן הוא מועמד מוביל להוביל את מפלגת השלטון בטורקיה בעידן שלאחר ארדואן. בהתאם לכך, בסקרים מסוימים מסתמן כי פידאן הוא הדמות הפופולרית בפוליטיקה הטורקית. על-פי עיתון גלובס, פידאן "רואה בעצמו יורש, מתנהג ככזה, ומנסה לתפוס מקום מרכזי בקבלת ההחלטות".